Lais de Marie de France
Al Lais de Marie de France zo un torkad 12 lae, da lavaret eo barzhonegoù eizhsilabennek krennc'hallek gant ar varzhez Marie de France (fl.1160-1210).  N'ouzer ket piv e oa Marie de France ervat, nemet e oa bet ganet e Normandie hag e skrivas e Bro-Saoz  he Lais awenet gant danvez Breizh.

Al leoù
 Ur Prolog (rakskrid) 56 eizhsilabenneg ennañ zo a-raok al lae kentañ.
 Guigemar — Gwiomarc'h zo ur marc'heg breizhat kadarn ha fur a zo dic'houest da garout ; goude gloazet ur c'harv en hemolc'h ez eo gloazet d'e dro, ha mallozhet gant ar c'hav : ne c'hello pareañ nemet pa garo ur vaoue hag he c'haro kement all.
 Equitan — Equitan (marteze Aquitan, roue ar Gorred e Trstan hag Izold), a zo ur roue avoultr gant pried e senesal.
 Bisclavret — Bisclavet zo ur baron hag a dro da vleiz garv hag en deus e zial digant e wreg difeal.
 Lanval — Ur marc'heg e lez ar roue Arzhur eo Lanval ; peowir e nac'h daremprediñ ar rouanez e tamall-hi heñvelrevelezh dezhañ.
 Les Deus Amanz — Pleustrer ur briñsez a rank he dougen betek barr ur run uhel e Normandi evit he gounez ; erru e laez e varv diwar ar skuizher, hag ar briñsez diwar c'hlac'har.
 Yonec — Ur mab bet ganet diwar avoultriezh a zial e vamm a zo dimezet gant ur c'hozhiad gwarizius.
 Laüstic — Ur vaouez dimezet a vag karantez ouzh he amezeg ; bemnoz ec'h da d'e welet dre doull ar prenestr. Pa c'houlenn he gwez perak e sav bemnoz e lavar-hi ez eo evir selaou kan an eostig. Ar pried a lazh al labous, setu n'he deus mui abeg ebet da sevel.
 Milun — Ur marc'heg e Kembre eo Milun ; ur bugel en deus a-vaez an dimez. E garantez zo rediet da zimeziñ gant ur gwaz all ; pa varv hennezh e timezont.
 Chaitivel — E Naoned ne c'hall ket ur marc'heg dimeziñ gant e garantez peogwir ez eo dic'halloud goude ur stourmadeg ma varv tri fleustrer all ; kement ha "klañvidik" e teu chaitivel (kar da chétif).
 Chievrefueil — Unan eus troioù-kaer Tristan e mojenn Arzhur, pa zistro da rouantelezh Marc'h, roue Kernev-Veur, goude bezañ bet harluet da Gembre gantañ.
 Eliduc — Mojenn Tristan hag Izold lakaet war an tu-gin.

Troidigezhioù
Un embannadur brezhonek zo bet graet, hag anvet Laeoù Marie de France
Troet eo bet al laeoù e galleg a-vremañ gant Françoise Morvan.

Notennoù

Lennegezh ar Grennamzer
Lennegezh c'hallek an XIIvet kantved